光復路 (廣州)

光復路係中國廣東省廣州市嘅南北走向馬路，喺荔灣區入面。南邊從槳欄路嗰度開始，一直向北到西華路同第一津街嘅交界。

概要 
全長1.8公里，闊12米，雙向2車道。馬路分成南、中、北三段。成條路係從北向南行嘅單行線。

光復路嘅三條道路，起點到終點 
 光復南路：從槳欄路開始，一直去到上九路。
 光復中路：從上九路開始，一直去到龍津東路。
 光復北路：從龍津東路開始，一直去到西華路同埋第一津街嘅交界。

史 
呢條路以前最先係因為整銅嗰行出嗮名嘅，所以就嗌咗「打銅街」呢個名。到咗民國十五年就整闊咗條馬路，為咗紀念辛亥革命成功推翻咗清朝嘅關係，先至改咗名叫「光復路」。而嗰陣時嘅「打銅街」唔係好長，凈係得長375米，闊12米噉短。而光復北路以前係第三甫、第四甫同第五甫；光復中路以前係第六甫、第七甫、第八甫都係喺民國廿年嗰陣，就整咗條馬路出嚟。喺文化大革命嗰陣，光復路呢條路係嗌咗「光明路」呢個名，到咗1981年，呢條路就重新改返原嚟之前嘅名，啫係依家嗌「光復路」。

經過嘅道路 
呢度啲路嘅順序係從南去到北嚟排嘅，其中加粗咗嘅字係主幹道：
 槳欄路
 上九路
 長壽東路
 龍津東路
 中山七路
 西華路、第一津街

廣州道路
荔灣區道路